
Марија Дробњаковић је виши научни сарадник у Географском институту „Јован Цвијић“ САНУ, у оквиру одељења Просторно планирање, где се бави истраживањима у области просторног планирања.
Њена експертиза обухвата област географије насеља, као и истраживања у домену руралних студија. Истраживачки рад усмерен је на типологију руралних простора,  планирање развоја руралних простора, односе између урбаних и руралних подручја, са посебним нагласком на идентификацију централних насеља у руралним подручјима, као и на анализу и евалуацију капацитета руралног простора.
У свом раду примењује различите методолошке приступе (квалитативне, статистичко-математичке, просторне), у циљу дубљег разумевања процеса који се одвијају на руралном простору и у мрежи насеља.
Најзначајнији научни допринос остварује у области руралне географије, типологија насеља и планирања развоја руралног простора, као и у проучавању детерминанти развоја мреже насеља, процеса депопулације, децентрализације, функционалних односа и веза у мрежи насеља, трансформације и реструктурирања руралних простора.

